CELEX: 32014D0128
Language: lt
Date: 1394409600000
Title: 2014/128/ES: 2014 m. kovo 10 d. Komisijos įgyvendinimo sprendimas, kuriuo pagal Europos Parlamento ir Tarybos reglamentą (EB) Nr. 443/2009 šviesos diodų artimosios šviesos modulis „E-Light“ patvirtinamas kaip naujoviška keleivinių automobilių išmetamo CO 2 kiekio mažinimo technologija  Tekstas svarbus EEE

11.3.2014   
            
            
               LT
            
            
               Europos Sąjungos oficialusis leidinys
            
            
               L 70/30
            
         
      KOMISIJOS ĮGYVENDINIMO SPRENDIMAS
   
   2014 m. kovo 10 d.
   kuriuo pagal Europos Parlamento ir Tarybos reglamentą (EB) Nr. 443/2009 šviesos diodų artimosios šviesos modulis „E-Light“ patvirtinamas kaip naujoviška keleivinių automobilių išmetamo CO2 kiekio mažinimo technologija
   (Tekstas svarbus EEE)
   (2014/128/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. balandžio 23 d. Europos Parlamento ir Tarybos reglamentą (EB) Nr. 443/2009, nustatantį naujų keleivinių automobilių išmetamų teršalų normas pagal Bendrijos integruotą principą mažinti lengvųjų transporto priemonių išmetamo CO2 kiekį (1), ypač į jo 12 straipsnio 4 dalį,
   kadangi:
   
               (1)
            
            
               2013 m. liepos 9 d. tiekėjas „Automotive Lighting Reutlingen GmbH“ (toliau – pareiškėjas) pateikė paraišką patvirtinti šviesos diodų (LED) artimosios šviesos modulį „E-Light“ kaip naujovišką technologiją. Pagal Komisijos įgyvendinimo reglamento (ES) Nr. 725/2011 (2) 4 straipsnį įvertinta, ar paraiška išsami. Nustatyta, kad paraiška išsami, ir Komisijos atliekamo paraiškos vertinimo laikotarpis pradėtas skaičiuoti nuo kitos dienos po to, kai paraiška buvo oficialiai gauta, t. y. nuo 2013 m. liepos 10 d.;
            
         
               (2)
            
            
               paraiška įvertinta pagal Reglamento (EB) Nr. 443/2009 12 straipsnį, Įgyvendinimo reglamentą (ES) Nr. 725/2011 ir paraiškų pripažinti naujoviškas technologijas pagal Reglamentą (EB) Nr. 443/2009 rengimo technines gaires (toliau – Techninės gairės) (3);
            
         
               (3)
            
            
               paraiška susijusi su LED artimosios šviesos moduliu „E-Light“, kuris yra apšvietimo technologija, grindžiama vadinamąja lūžio ir atspindžio sistema. „E-Light“ modulyje nedidelio skaičiaus LED lempų šviesa sutelkiama lęšiais, panaudojant šviesos atspindžio ir lūžio principus. Ši technologija labai skiriasi nuo LED apšvietimo sistemos, kuri kaip ekologinė naujovė patvirtinta Komisijos įgyvendinimo sprendimu 2013/128/ES (4). Taip pat reikėtų pažymėti, kad „Automotive Lighting“ paraiška grindžiama Techninėse gairėse aprašytu supaprastintu metodu, o anksčiau patvirtinta paraiška buvo grindžiama visapusišku metodu;
            
         
               (4)
            
            
               Komisijos nuomone, iš paraiškoje pateiktos informacijos matyti atitiktis Įgyvendinimo reglamento (EB) Nr. 443/2009 12 straipsnyje ir Reglamento (ES) Nr. 725/2011 2 ir 4 straipsniuose nurodytoms sąlygoms ir kriterijams;
            
         
               (5)
            
            
               pareiškėjas įrodė, kad „E-Light“ modulis buvo naudojamas ne daugiau kaip 3 % atskaitos metais (2009 m.) užregistruotų naujų lengvųjų automobilių. Pareiškėjas šį teiginį pagrindė remdamasis Techninėmis gairėmis, kuriose pateikta Automobilių pramonės tiekėjų asociacijos (CLEPA) ataskaitos „Light Sight SAFEty“ santrauka. Pareiškėjas naudojo iš anksto nustatytas funkcijas ir vidutinius duomenis pagal Techninėse gairėse nustatytą supaprastintą metodą;
            
         
               (6)
            
            
               pareiškėjas pagal Techninėse gairėse aprašytą supaprastintą metodą rėmėsi halogeniniu apšvietimu kaip bazine technologija, kad įrodytų, jog naudojant „E-Light“ modulį galima sumažinti išmetamo CO2 kiekį;
            
         
               (7)
            
            
               pareiškėjas pateikė metodiką išmetamo CO2 kiekio sumažinimui nustatyti, kurioje naudojamos formulės, atitinkančios Techninėse gairėse aprašytas supaprastinto metodo formules, taikomas apšvietimo funkcijoms. Komisija mano, kad pagal bandymo metodiką bus gaunami bandymų rezultatai, kuriuos galima patikrinti, pakartoti ir palyginti ir kad ją taikant galima, remiantis statistiškai labai reikšmingais duomenimis, praktiškai įrodyti, kaip taikant naujovišką technologiją sumažės išmetamo CO2 kiekis, kaip nustatyta Įgyvendinimo reglamento (ES) Nr. 725/2011 6 straipsnyje;
            
         
               (8)
            
            
               atsižvelgdama į šias aplinkybes Komisija mano, kad pareiškėjas įrodė, jog išmetamųjų teršalų kiekio sumažėjimas naudojant naujovišką technologiją yra ne mažesnis nei 1 g CO2/km;
            
         
               (9)
            
            
               atliekant Europos Parlamento ir Tarybos reglamente (EB) Nr. 715/2007 (5) ir Komisijos reglamente (EB) Nr. 692/2008 (6) nurodytą išmetamo CO2 kiekio patvirtinimo bandymą įjungti artimosios šviesos apšvietimo prietaisus nereikalaujama, todėl Komisija įsitikinusi, kad aptariamoms apšvietimo funkcijoms standartinis bandymų ciklas netaikomas;
            
         
               (10)
            
            
               nagrinėjamas apšvietimo funkcijas būtina aktyvinti, kad transporto priemonė būtų naudojama saugiai, todėl tai nepriklauso nuo vairuotojo pasirinkimo. Tuo remdamasi Komisija mano, kad išmetamo CO2 kiekio sumažėjimą lemia gamintojo naudojami LED;
            
         
               (11)
            
            
               Komisija nustatė, kad patikros ataskaitą parengė nepriklausoma sertifikuota įstaiga FAKT S.r.l. ir kad ataskaita patvirtina paraiškoje išdėstytas išvadas;
            
         
               (12)
            
            
               atsižvelgdama į šias aplinkybes, Komisija mano, kad neturėtų būti prieštaraujama dėl nagrinėjamos naujoviškos technologijos pripažinimo;
            
         
               (13)
            
            
               visi gamintojai, norintys, kad dėl šiuo sprendimu patvirtintos naujoviškos technologijos naudojimo būtų sumažintas jų vidutinis savitasis išmetamo CO2 kiekis siekiant savitosios teršalų išmetimo normos, turėtų pagal Įgyvendinimo reglamento (ES) Nr. 725/2011 11 straipsnio 1 dalį nurodyti šį sprendimą atitinkamų savo transporto priemonių EB tipo patvirtinimo sertifikato paraiškoje,
            
         PRIĖMĖ ŠĮ SPRENDIMĄ:
   1 straipsnis
   1.   LED artimosios šviesos modulis „E-Light“, skirtas naudoti M1 kategorijos transporto priemonėse, pagal Reglamento (EB) Nr. 443/2009 12 straipsnį patvirtinamas kaip naujoviška technologija.
   2.   Išmetamo CO2 kiekio sumažinimas dėl 1 dalyje nurodyto LED artimosios šviesos modulio „E-Light“ naudojimo nustatomas pagal priede pateiktą metodiką.
   2 straipsnis
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2014 m. kovo 10 d.
      
         
            Komisijos vardu
         
         
            Pirmininkas
         
         José Manuel BARROSO
         
      
   
   
      (1)  OL L 140, 2009 6 5, p. 1.
   
      (2)  2011 m. liepos 25 d. Komisijos įgyvendinimo reglamentas (ES) Nr. 725/2011, kuriuo nustatoma keleivinių automobilių išmetamo CO2 kiekio mažinimo naujoviškų technologijų pripažinimo ir patvirtinimo sistema (OL L 194, 2011 7 26, p. 19).
   
      (3)  http://ec.europa.eu/clima/policies/transport/vehicles/cars/docs/guidelines_en.pdf
   
      (4)  2013 m. kovo 13 d. Komisijos įgyvendinimo sprendimas 2013/128/ES dėl šviesos diodų tam tikroms M1 kategorijos transporto priemonės apšvietimo funkcijoms naudojimo kaip naujoviškos technologijos keleivinių automobilių išmetamo CO2 kiekiui mažinti patvirtinimo pagal Europos Parlamento ir Tarybos reglamentą (EB) Nr. 443/2009 (OL L 70, 2013 3 14, p. 7).
   
      (5)  2007 m. birželio 20 d. Europos Parlamento ir Tarybos reglamentas (EB) Nr. 715/2007 dėl variklinių transporto priemonių tipo patvirtinimo atsižvelgiant į išmetamųjų teršalų kiekį iš lengvųjų keleivinių ir komercinių transporto priemonių (Euro 5 ir Euro 6) ir dėl transporto priemonių remonto ir priežiūros informacijos prieigos (OL L 171, 2007 6 29, p. 1).
   
      (6)  2008 m. liepos 18 d. Komisijos reglamentas (EB) Nr. 692/2008, įgyvendinantis ir iš dalies keičiantis Europos Parlamento ir Tarybos reglamentą (EB) Nr. 715/2007 dėl variklinių transporto priemonių tipo patvirtinimo atsižvelgiant į išmetamųjų teršalų kiekį iš lengvųjų keleivinių ir komercinių transporto priemonių (euro 5 ir euro 6) ir dėl transporto priemonių remonto ir priežiūros informacijos prieigos (OL L 199, 2008 7 28, p. 1).
   
      PRIEDAS
      
         IŠMETAMO CO2 KIEKIO SUMAŽINIMO NAUDOJANT LED ARTIMOSIOS ŠVIESOS MODULĮ „E-LIGHT“ M1 TRANSPORTO PRIEMONĖJE NUSTATYMO METODIKA
      
      1.   Įvadas
      
      Kad būtų galima nustatyti išmetamo CO2 kiekio sumažinimą dėl LED artimosios šviesos modulio „E-Light“ naudojimo M1 transporto priemonėje, reikia nustatyti:
      
                  a)
               
               
                  bandymo sąlygas;
               
            
                  b)
               
               
                  bandymo procedūrą;
               
            
                  c)
               
               
                  išmetamo CO2 kiekio sumažinimo apskaičiavimo formules;
               
            
                  d)
               
               
                  standartinio nuokrypio apskaičiavimo formules;
               
            
                  e)
               
               
                  išmetamo CO2 kiekio sumažinimo nustatymo procedūrą, kurią sertifikavimo tikslais taikys tipo patvirtinimo institucijos.
               
            2.   Bandymo sąlygos
      
      Taikomi JT EEK taisyklės Nr. 112 (1) dėl vienodų nuostatų dėl transporto priemonių priekinių žibintų, skleidžiančių asimetriškus artimosios arba tolimosios šviesos spindulius, arba abu šiuos spindulius, su kaitinamosiomis lempomis ir (arba) šviesos diodų (LED) moduliais, patvirtinimo reikalavimai. Nustatant elektros energijos sunaudojimą remiamasi JT EEK taisyklės Nr. 112 6.1.4 punktu ir jos 10 priedo 3.2.1 ir 3.2.2 punktais.
      Be to, bandomas įrenginys 30 minučių šildomas, tiekiant jam 0,78 A srovę esant 13,4 V įtampai. Bandomasis įrenginys sudarytas iš LED lempos elektroninio valdymo įtaiso ir artimosios šviesos modulio.
      3.   Bandymo procedūra
      
      Visi matavimai turi būti atliekami kaip pavaizduota pavyzdyje. Naudojama įranga:
      
                  —
               
               
                  Du skaitmeniniai multimetrai: vienas nuolatinei srovei, kitas – nuolatinei įtampai matuoti.
               
            
                  —
               
               
                  Maitinimo šaltinis.
               
            
         
      
         Pavyzdys
      
      
         Bandymo schema (A – ampermetras, EVĮ – LED lempos elektroninis valdymo įtaisas)
      
      Iš viso atliekama dešimt matavimų esant šioms įtampos vertėms: 9,0 V; 10,0 V; 11,0 V; 12,0 V; 13,0 V; 13,2 V; 13,4 V; 14,0 V; 15,0 V; 16,0 V (čia 13,2 V ir 13,4 V – tipinės keleivinių automobilių elektros sistemos įtampos vertės).
      Išmatuojama kiekvieną įtampos vertę atitinkanti srovė.
      Dešimt tūkstantųjų tikslumu registruojama tiksli faktinė įtampos vertė ir išmatuota srovės vertė.
      4.   Formulės
      
      Siekiant nustatyti išmetamo CO2 kiekio sumažinimą ir ar viršijama 1 g CO2/km slenkstinė vertė, atliekami šie veiksmai:
      
                  1 veiksmas.
               
               
                  :
               
               
                  Apskaičiuojama galios ekonomija;
               
            
                  2 veiksmas.
               
               
                  :
               
               
                  Apskaičiuojamas išmetamo CO2 kiekio sumažėjimas;
               
            
                  3 veiksmas.
               
               
                  :
               
               
                  Apskaičiuojama išmetamo CO2 kiekio sumažėjimo paklaida;
               
            
                  4 veiksmas.
               
               
                  :
               
               
                  Patikrinama slenkstinės vertės sąlyga.
               
            4.1.   Galios ekonomijos apskaičiavimas
      
      Sudauginant faktinę įtampos ir išmatuotą srovės vertes apskaičiuojama kiekvieną iš 10 matavimų atitinkanti vartojamoji galia. Taip gaunama 10 verčių. Kiekviena vertė išreiškiama dešimt tūkstantųjų tikslumu. Tada apskaičiuojama vidutinė vartojamosios galios vertė, t. y. 10 galios verčių suma padalijama iš 10.
      Vartojamosios galios ekonomija apskaičiuojama pagal formulę:
      1 formulė 
      Čia:
      
                  ΔP
               
               
                  –
               
               
                  galios ekonomija W;
               
            
                  Pbaseline
                  
               
               
                  –
               
               
                  bazinė galia, 137 W;
               
            
                  Peco-innovation
                  
               
               
                  –
               
               
                  taikant ekologinę naujovę gaunama vidutinė vartojamosios galios vertė, W.
               
            4.2.   Išmetamo CO2 kiekio sumažėjimo apskaičiavimas
      
      Išmetamo CO2 kiekio sumažėjimas taikant ekologinę naujovę apskaičiuojamas pagal formulę:
      
                   
               
               
                  Benzininės transporto priemonės:
                  2 formulė 
               
            
                   
               
               
                  Dyzelinės transporto priemonės:
                  3 formulė 
               
            Šiose formulėse CO2 – išmetamo CO2 kiekio sumažėjimas g CO2/km.
      2 ir 3 formulių pradiniai duomenys:
      
                  ΔP
               
               
                  –
               
               
                  elektrinės galios sumažėjimas vatais, apskaičiuotas atliekant 1 veiksmą;
               
            
                  UF
               
               
                  –
               
               
                  artimosios šviesos lempos naudojimo koeficientas, 0,33;
               
            
                  v
               
               
                  –
               
               
                  vidutinis transporto priemonės važiavimo greitis pagal naująjį Europos važiavimo ciklą, 33,58 km/h;
               
            
                  VPe-P
                  
               
               
                  –
               
               
                  benzininės transporto priemonės efektyviosios energijos sąnaudos, 0,264 l/kWh;
               
            
                  VPe-D
                  
               
               
                  –
               
               
                  dyzelinės transporto priemonės efektyviosios energijos sąnaudos, 0,22 l/kWh;
               
            
                  ηΑ
               
               
                  –
               
               
                  kintamosios srovės generatoriaus naudingumo koeficientas, 0,67;
               
            
                  CFP
                  
               
               
                  –
               
               
                  benzino perskaičiavimo koeficientas, 2 330 g CO2/l;
               
            
                  CFD
                  
               
               
                  –
               
               
                  dyzelino perskaičiavimo koeficientas, 2 640 g CO2/l.
               
            4.3.   Išmetamo CO2 kiekio sumažėjimo statistinės paklaidos apskaičiavimas
      
      Išmetamo CO2 kiekio sumažėjimo statistinė paklaida nustatoma dviem etapais. Pirmu etapu nustatoma galios paklaidos vertė, kaip standartinis nuokrypis, atitinkantis 68 % pasikliovimo intervalą.
      Ši vertė skaičiuojama pagal 4 formulę.
      4 formulė 
      Čia:
      
                  
                     
               
               
                  –
               
               
                  aritmetinio vidurkio standartinis nuokrypis [W];
               
            
                  xi
                  
               
               
                  –
               
               
                  išmatuota vertė [W];
               
            
                  
                     
               
               
                  –
               
               
                  aritmetinis vidurkis [W];
               
            
                  n
               
               
                  –
               
               
                  matavimų skaičius, 10.
               
            Tada, taikant paplitimo dėsnį, pagal 5 formulę nustatoma išmetamo CO2 kiekio sumažėjimo paklaida.
      5 formulė 
      Čia:
      
                  ΔCCO2
                  
               
               
                  bendra vidutinė išmetamo CO2 kiekio sumažėjimo paklaida (gCO2/km)
               
            
                  ∂ CCO2
                     /∂P
               
               
                  apskaičiuoto išmetamo CO2 kiekio sumažėjimo jautrumas pradinei vertei xi;
               
            
                  ePi
                  
               
               
                  pradinės vertės paklaida (W).
               
            Į 5 formulę įstatę 2-ą formulę, benzininėms transporto priemonėms gauname:
      6 formulė 
      Čia:
      
                  ΔCCO2
                  
               
               
                  :
               
               
                  išmetamo CO2 kiekio sumažėjimo paklaida (g CO2/km);
               
            
                  eP
               
               
                  :
               
               
                  vartojamosios galios paklaida (W).
               
            Į 5 formulę įstatę 2-ą formulę, dyzelininėms transporto priemonėms gauname:
      7 formulė 
      Čia:
      
                  ΔCCO2
                  
               
               
                  –
               
               
                  išmetamo CO2 kiekio sumažėjimo paklaida (g CO2/km);
               
            
                  eP
               
               
                  –
               
               
                  vartojamosios galios paklaida (W).
               
            4.4.   Slenkstinės vertės sąlygos patikrinimas
      
      Slenkstinės vertės sąlyga tikrinama pagal 8 formulę. Mažiausia slenkstinė vertė – 1,0 g CO2/km.
      8 formulė 
      Čia:
      
                  MT
               
               
                  –
               
               
                  mažiausias slenkstis (g CO2/km);
               
            
                  CCO2
                     
                  
               
               
                  –
               
               
                  bendras išmetamo CO2 kiekio sumažėjimas (g CO2/km, dešimt tūkstantųjų tikslumu);
               
            
                  
                     
               
               
                  –
               
               
                  bendra vidutinė išmetamo CO2 kiekio sumažėjimo paklaida (g CO2/km, dešimt tūkstantųjų tikslumu).
               
            5.   Ekologinės naujovės kodas, nurodytinas tipo patvirtinimo dokumentuose
      
      Bendrajam ekologinės naujovės kodui, kuris pagal Europos Parlamento ir Tarybos direktyvos 2007/46/EB (2) I, VIII ir IX priedus turi būti nurodomas atitinkamuose tipo patvirtinimo dokumentuose, nustatyti šiuo sprendimu pripažįstamai naujoviškai technologijai suteikiamas individualus kodas „5“.
      Pvz., ekologinės naujovės kodas, kurį Vokietijos tipą patvirtinančioji institucija naudos patvirtindama dėl ekologinės naujovės gaunamą išmetamo CO2 kiekio sumažinimą, yra „e1 5“.
      
         (1)  E/ECE/324/Rev.2/Add.111/Rev.3 - E/ECE/TRANS/505/Rev.2/Add.111/Rev.3, 2013 m. sausio 9 d.
      
         (2)  2007 m. rugsėjo 5 d. Europos Parlamento ir Tarybos direktyva 2007/46/EB, nustatanti motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus ( Pagrindų direktyva) (OL L 263, 2007 10 9, p. 1)